અમારા વિસ્તારમાંથી ઘણા કલાક પછી પાણી ઓસર્યા અને મારા સહિત કેટલાંક ઘરોમાં લાઇટ આવી. મેં ચિંતા સાથે ટીવી ચાલુ કર્યું તો જોયું કે નજીકની નદીમાંથી પાણી ઓવરફ્લો થયું હતું. અમે શહેરની બહારના વિસ્તારમાં રહેતાં હતાં અને આ રીતે પાણી ભરાઈ જશે તેની કલ્પના પણ કરી નહોતી. પછી એકાએક અમે બધા મુશ્કેલીમાં મૂકાઈ ગયા. ચેન્નાઈના તમામ માર્ગો પાણીમાં ગરકાવ થઈ ગયા હતા અને અન્ય વિસ્તારોમાં ઘણા ઘરોની સામે 5થી 10 ફૂટ પાણી હતા. મોટા ભાગના ગ્રાઉન્ડ ફ્લોર પાણીમાં હતા અને કાર અને બાઇક દેખાતા જ નહોતા. મને ઓછામાં ઓછું નુકસાન થયું હતું અને તે બદલ મેં ભગવાનનો પાડ માન્યો, પણ મને બહાર જે લોકો મુશ્કેલીમાં હતા તેમને મદદ કરવાની પ્રેરણા મળી.